फ्लिपकार्ट की कम से कम अगले दो साल तक स्टॉक एक्सचेंजों में सूचीबद्ध कराने की योजना नहीं है क्योंकि कंपनी का मानना है कि सूचीबद्ध कंपनियों की जिस तरह की जांच होती है उसके लिए कंपनी तैयार नहीं है। फ्लिपकार्ट के मुख्य वित्तीय अधिकारी संजय बाजवा ने कहा, हम अभी भी ऐसे चरण में है, जहां हम तिमाही आधार पर जांच नहीं चाहते हैं। इसके बजाय हम मुमकिन तरीके से ज्यादा से ज्यादा वक्त तक खुद को प्राइवेट रखना चाहते हैं और उसके बाद हम देखेंगे कि आगे क्या हो सकता है। उन्होंने कहा, आज हमारा एजेंडा यह है कि अगले तीन साल के लिए हमें योजना बनानी चाहिए। हम तिमाही दर तिमाही के आधार पर अपनी कारोबारी योजना नहीं चाहते। हालांकि सूचीबद्ध कंपनियां भी तीन से पांच साल की योजनाएं बनाती हैं, लेकिन काफी कुछ तिमाही प्रदर्शन पर निर्भर करता है क्योंकि यह सार्वजनिक हो जाता है, इस पर सवाल उठाए जाते हैं और बाजार या तो उसे हाथोंहाथ लेता है या फिर इसके लिए दंडित करता है। उद्योग के सूत्रों ने विगत में कहा है कि कंपनी वैश्विक बाजार में सूचीबद्धता पर विचार कर रही है और अगले 12-18 महीने में इसका इरादा नैसडैक में सूचीबद्ध कराने का है। बाजवा ने कहा, आईपीओ लाने की विभिन्न वजहों में से एक मौजूदा निवेशकों को बाहर निकलने का मौका मुहैया कराना बताया जा रहा है। जिन वेंचर कैपिटल फर्मों ने फ्लिपकार्ट में निवेश किया है, वे यहां से बाहर निकलने की जल्दबाजी में नहीं हैं। बाजवा ने कहा, जिन्होंने हमारे यहां निवेश किया है उनसे हमारी लगातार बातचीत होती है और उनमें से ज्यादातर यहां लंबी अवधि के लिए हैं। मुझे नहीं लगता कि वे हमारे आईपीओ तक सीमित हैं। मुझे लगता है कि वे बेहतर स्थिति में हैं। कंपनी काफी विशाल होने जा रही है और इसी वजह से निवेशक इंतजार करने के इच्छुक हैं। उन्हें यहां से बाहर निकलने की रणनीति चाहिए होगी, लेकिन वे खुशी-खुशी इंतजार कर रहे हैं। पिछले कुछ सालों से रकम जुटाने को लेकर फ्लिपकार्ट हमेशा ही सुर्खियों में रही है। साल 2014 में इसने करीब 2 अरब डॉलर जुटाए। साल 2007 में शुरू होने के बाद से कंपनी निवेशकों से करीब 3 अरब डॉलर जुटा चुकी है। कंपनी ने हालांकि अभी तक मुनाफा दर्ज नहीं किया है। हाल में फ्लिपकार्ट ने गूगल के पूर्व अधिकारी पुनीत सोनी को मुख्य उत्पाद अधिकारी के तौर पर नियुक्त करने की घोषणा की थी। कंपनी ने मैकेंजी के पूर्व निदेशक साईंकिरण कृष्णमूर्ति को अपने वाणिज्यिक प्लेटफॉर्म के लिए मुख्य परिचालन अधिकारी नियुक्ति किया है। बाजवा भी टाटा कम्युनिकेशंस से फ्लिपकार्ट आए हैं। बाजवा ने हालांकि कहा कि किस एक्सचेंज में सूचीबद्ध कराना है, इसका फैसला आईपीओ के समय और बाजार परिस्थितियों के मुताबिक किया जाएगा। संबंधित खबरें
दो साल तक नहीं आएगा फ्लिपकार्ट का आरंभिक सार्वजनिक निर्गम
Flipkart does not plan to list on the stock exchanges for at least the next two years, Krishnamurthy Bajwa said. We are still in a phase where we dont want to do quarterly reviews of listed companies, said Sanjay Bajwa, Flipkarts chief financial officer. Instead, we want to keep ourselves private for as long as possible, he said.
Flipkart's initial public offering will not come for two years